**Koncepcia systému starostlivosti o talentovanú mládež**

Systém starostlivosti o talentovanú mládež má predstavovať dlhodobú podporu SZBe od klubov až po samotných hráčov , má plne podporovať prípravu mladých talentovaných hráčov ako v samostatných kluboch tak aj v regionálnych centrách a v reprezentácii s cieľom prípravy na špičkový vrcholový bedminton. Systém podpory talentovanej mládeže zo strany SZBe predstavuje podporu v troch rôznych oblastiach. Hlavnými piliermi systému starostlivosti o talentovanú mládež sú :

1/ Bedmintonové kluby

2 / TM U 15 -/ ÚTM /

3/ Reprezentácia juniorov

**1, Bedmintonové kluby** – tvoria základnú zložku. Cieľom je podporovať dlhodobú prácu klubov s talentovanou mládežou, motivovať ostatné kluby a činnosť trénerov k práci s mládežou. Podpora klubov spočíva v odmeňovaní najlepších klubov na základe počtu hráčov a dosiahnutých výsledkov.

Momentálne je táto podpora pre kluby schválená vo forme košíkov.......................

TMK navrhuje priamu finančnú podporu klubom,  ktoré vykazujú prácu s mládežou a vychovávajú reprezentantov. Finančná podpora klubom by bola vyplácaná na základe počtu reprezentantov, hráčov medailistov z M SR v každej kategórii do U19 a detí zaradených do niektorých z nižšie uvedených systémov prípravy / TM U15, juniorská reprezentácia /. Finančné prostriedky by bolo možné použiť na zabezpečenie športovej prípravy a tréningovej činnosti športovca, na účasť na turnajoch, na prenájom haly, na sústredenia , na odmeny trénera, oblečenie, obuv atď. Výška finančnej podpory závisí výšky dotácie ministerstva školstva a financií určených pre podporu klubov .

Návrh na novú koncepciu financovania a podpory:

Podpora zo SZBe vo výške 15% / 22.067,- /zo štátneho rozpočtu na účel športu mládeže , medzi športové kluby podľa počtu reprezentantov a práce s mládežou

**2, TM U 15 – ÚTM** – talentovaná mládež do 15 rokov. Potreba vzniku vytvorenia koncepčnej prípravy mladých talentovaných hráčov do 15 rokov vychádza z cieľa prípravy na vrcholové podujatie európskeho formátu a to ME do 15 rokov. Hlavnou úlohou tohto útvaru bude širší výber talentovanej mládeže a jeho následná systematická dlhodobá príprava. Príprava bude spočívať v spoločných tréningových zrazoch a výjazdoch v tejto kategórií. Výber hráčov sa uskutoční na základe kritérii SZBe. Cieľom útvaru TM U 15 je príprava hráčov na prechod do juniorskej kategórii a prípadne reprezentácie. Hlavným cieľom sú ME do 15 rokov. Podrobný plán prípravy , výjazdov spolu s rozpočtom predloží TMK.

Zodpovedným za vedenie TM U 15 bude Ján Fiľ do konca roka 2017.

3, Regionálne športové centrá – úlohou týchto centier je výchova talentovanej mládeže od 15 do 19 rokov popri klubovej príprave. Cieľom je sústredenie vybratých hráčov a spoločná príprava hráčov na špičkový medzinárodný bedminton a zdvihnúť úroveň bedmintonu na Slovensku.

Systém regionálnych centier:

* Regionálne centrá budú svoju činnosť sústrediť v okolí fungujúcich klubov a to v troch regiónoch Slovenska.
* Počet hráčov v regionálnych centrách je neobmedzená, záleží na podmienkach a počtu talentovaných hráčov v danom regióne. Minimálny počet hráčov je 10. Podmienkou pre fungovanie regionálneho centra je kvalifikovaný tréner , ktorý bude zodpovedný za fungovanie, riadenie centra. Tréner poverený riadením regionálneho centra úzko spolupracuje s príslušnými klubmi v okolí a jeho trénermi. Trénera pre dané centrá schvaľuje TMK.
* Plán činnosti regionálneho centra predloží poverený tréner TMK
* Hráči budú na jednotlivé zrazy pozývaní na základe zváženia zodpovedného trénera
* Činnosť centier bude po každom roku prehodnotená a v prípade zmeny resp. potreby sa presunie na iné miesto.

Podpora regionálnych centier predstavuje 10% z rozpočtu na talentovanú mládež

Tento útvar je otázny a otvorený diskusii...................?

**4, Reprezentácia Juniorov** – predstavuje zloženie reprezentačného tímu a výber najlepších hráčov v kategórii U 17 a U 19.. Zloženie širšej reprezentácie tvorí základ pre výber na vrcholové podujatia ako ME a MS Juniorov. Koncepciu prípravy spolu s plánom výjazdov pripravuje reprezentačný tréner poverený vedením juniorskej reprezentácie.

TMK na svojom zasadnutí poverilo vedením reprezentácie juniorov do konca roka 2017 Tibora Keslera a vedením reprezentácie do 17 rokov Júliu Poláčkovú.

**5, PTM** – prípravka talentovanej mládeže. Popri systéme talentovanej mládeže TMK spustila projekt PTM. Prípravka je zameraná na mládež vo veku od 11 do 13 rokov. Cieľom projektu je jednotná príprava detí v oblasti techniky a pohybu po kurte. Popri jednotnej metodike je cieľom zlepšiť spoluprácu klubových trénerov. Bližšie informácie k projektu nájdete v priloženej prílohe.

Spracovala: Júlia Poláčková - TMK